Nogometni savez Bosne i Hercegovine

**Nogometni/fudbalski savez Bosne i Hercegovine** (ćir. **Ногометни/фудбалски савез Босне и Херцеговине**), skraćeno **N/FSBiH** (prihvatljivo i **NSBiH**, **FSBiH**), sa sjedištem u Sarajevu, je krovna organizacija nogometa u Bosni i Hercegovini. Savez je prvobitno osnovan kao Sarajevska nogometna subasocijacija Jugoslavije 1920. Asocijacija je ponovno osnovana kao Nogometni savez Bosne i Hercegovine 1992.

## Historija
### Prije proglašenja nezavisnosti (1903-1992)
mini|150px|Logo N/F saveza BiH 1992–2000

Nogomet je stigao do Bosne i Hercegovine početkom 20. vijeka, a Sarajevo (1903.) i Mostar (1905.) prvi su gradovi koji su je prihvatili. Banja Luka, Tuzla, Zenica i Bihać bili su sljedeći, zajedno sa brojnim manjim gradovima kako se sport širio. Zemlja je bila pod Austro-Ugarskom vlašću kada je 1908. počelo službeno takmičenje, mada su te aktivnosti bile u malom obimu unutar svake teritorije. Do izbijanja Prvog svjetskog rata u Sarajevu je postojalo pet klubova, četiri na temelju vjerske i etničke pripadnosti: Hrvatski ŠK (kasnije SAŠK) kao hrvatski, Srpski ŠK (kasnije Slavija) kao srpski, Muslimanski ŠK (kasnije Sarajevski) kao bošnjački/muslimanski i Židovski ŠK (kasnije Barkohba) kao bosanskohercegovački jevrejski klub; dok je jedini multietnički bio radnički klub RŠD Hajduk. Zajedno sa klubovima iz Sarajeva, bilo je oko 20 izvan glavnog grada. Stvaranjem Kraljevine Jugoslavije nakon 1918. donijelo je porast broja liga, a ubrzo je i organizirano domaće državno prvenstvo na kojem su sudjelovale dvije ekipe iz Bosne i Hercegovine, Nogometna subasocijacija iz Banje Luke i iz Sarajeva. 1920, direktni prethodnik Nogometnog saveza Bosne i Hercegovine osnovan je kao Sarajevska nogometna subasocijacija. Ujedinjeno prvenstvo trajalo je do 1939./40.

Nogometni savez Bosne i Hercegovine osnovan je nakon Drugog svjetskog rata, a pridružio se Nogometnom savezu Jugoslavije.

Najbolji timovi iz Bosne i Hercegovine u to vrijeme bili su FK Sarajevo, FK Željezničar, FK Velež, FK Sloboda, NK Čelik i FK Borac koji su igrali u jugoslovenskoj prvoj ligi, u drugoj ligi i kupovima s umjerenim do dobrim uspjehom, dok su njihovi najbolji igrači bili Predrag Pašić, Vahid Halilhodžić, Davor Jozić, Safet Sušić, Josip Katalinski, Faruk Hadžibegić, Ivica Osim, Asim Ferhatović, Blaž Slišković, Mehmed Baždarević, Dušan Bajević, Edhem Šljivo, Enver Marić i mnogi drugi izabrani su za predstavljanje nogometne reprezentacije SFR Jugoslavije.

### Nakon proglašenja nezavisnosti (1992–danas)
mini|150px|Logo N/F saveza BiH 2000–2013

U sezoni 1997/98, u nogometnoj ligi Bosne i Hercegovine učestvovali su i bošnjački i hrvatski klubovi (iz BiH) koji su prvi put igrali jedni protiv drugih. Prije toga, lige su se odvijale strogo podijeljene po etničkim linijama. Hrvatski klubovi, koji su ranije pripadali Nogometnom savezu Herceg-Bosne, pridružili su se Premijer ligi u sezoni 2000/2001, a srpski klubovi tek 2002.

#### Ujedinjenje Premijer lige (maj 2002)
U maju 2002, Nogometni savez Bosne i Hercegovine objedinjen je kako bi obuhvatio nogometne saveze oba entiteta, Nogometni savez Federacije Bosne i Hercegovine sa sjedištem u Sarajevu, i Fudbalski savez Republike Srpske, sa sjedištem u Banjoj Luci. Jedinstvena Premijer liga Bosne i Hercegovine koja uključuje klubove oba entiteta počela je od sezone 2002/03 i aktivna je i dan danas.

#### Suspenzija (april 2011)
UEFA i FIFA 1. aprila 2011. objavile su suspenziju NSBiH koja je odmah stupila na snagu. Razlog suspenzije je što savez nije slijedio novi UEFA-in statut, odnosno pravilo prema kojem savez mora voditi samo jedan predsjednik, a NSBiH ih je imao tri, po jednog za svaki konstitutivni narod. Suspenzija je ukinuta 30. maja 2011. nakon što su sve tri etničke grupe jednoglasno odobrile novi statut. Suspenzija je trajala 2 mjeseca.

Proteklih godina, neki bosanskohercegovački igrači protivili su se tadašnjim liderima u savezu, koji su izabrani ili postavljeni zbog etničke pripadnosti, a ne zbog profesionalnih kvalifikacija. Obožavatelji su često bojkotovali igre ili prikazali banere na igrama kojima su prisustvovali. Bosanskohercegovački reprezentativci, čak 13 njih (Z. Misimović, Dž. Berberović, V. Grujić, M. Bartolović, M. Hrgović, Z. Bajramović, S. Papac, E. Spahić, N. Milenković, I. Grlić, M. Bešlija, K. Hasagić i A. Tolja), objavili su izjavu u Dnevnom avazu, najavljujući da će bojkotovati sve utakmice reprezentacije dok četvorica zvaničnika saveza - Milan Jelić, Iljo Dominković, Sulejman Čolaković i Ahmet Pašalić - ne podnesu ostavke. "*Nećemo više prihvaćati pozive u nacionalni tim dok ti ljudi obavljaju te funkcije, nadajući se da će naša gesta označiti prvi korak u izlječenju ovog raka u našem nogometu i novi početak za reprezentaciju zbog koje je naša srca kucaju!*" - jedan je od citata iz te izjave. Morao je biti sastavljen novi tim kako bi se nastavile kvalifikacije za Euro 2008. Bivši napadači Sergej Barbarez i Elvir Bolić bili su najglasniji protiv korupcije u savezu koja se pojavila u brojnim TV emisijama izražavajući duboku frustraciju zbog situacije nogometa u Bosni i Hercegovini tokom godina.

#### Stvaranje odbora za normalizaciju od strane FIFA-e (april 2011 – decembar 2012)
[mini|150px|[Ivica Osim]]

Od 1. aprila 2011. do decembra 2012, NSBiH je vodio Odbor za normalizaciju od strane FIFA-e, na čelu sa Ivicom Osimom, što je pomoglo u ukidanju suspenzije.

Ostali članovi Odbora za normalizaciju uključuju bivše fudbalere i menadžere: Faruk Hadžibegić, Dušan Bajević, Sergej Barbarez i Jasmin Baković. Prema mišljenju mnogih ljubitelja fudbala, ovo je bila i više nego dobrodošla promjena za nogomet u zemlji. Jedan od onih koji su smijenjeni sa svog položaja bio je bivši generalni sekretar NSBiH Munib Ušanović, koji je uspješno procesuiran zbog utaje poreza i ilegalnih prisvajanja sredstava NSBiH. Zajedno s Miodragom Kurešom, Munib Ušanović osuđen je na pet godina zatvora zbog utaje poreza.

#### Elvedin Begić izabran za prvog predsjednika (decembar 2012)
Članovi Nogometnog saveza Bosne i Hercegovine 13. decembra 2012. glasali su za Elvedina Begića za novog prvog jedinog predsjednika saveza u naredne četiri. Begić bio je potpredsjednik Odbora za normalizaciju prije ovog položaja.

#### Predsjednik UEFA-e otvorio sportski centar u Zenici (septembar 2013)
Predsjednik UEFA-e, Michel Platini, 2. septembra 2013, otvorio je savezu novi umjetnički trening centar, izgrađenog uz finansiranje UEFA-e, FIFA-e i grada Zenice. Pored Michela Platinija i predsjednika saveza Elvedina Begića, ostali specijalni gosti iz regije bili su predsjednik Hrvatskog nogometnog saveza Davor Šuker i generalni sekretar Nogometnog saveza Srbije Zoran Laković. Njima su se pridružili i Ivica Osim, Jasmin Baković, Rodoljub Petković i svojevremeno treneri Nogometne reprezentacije BiH: Safet Sušić i Borče Sredojević, kao i dosadašnji kapiten reprezentacije Emir Spahić, Senad Lulić, kao i Vlado Jagodić (trener Nogometne reprezentacije BiH U-21 u to vrijeme), bivši reprezentativci Bosne i Hercegovine: Muhamed Konjić, Elvir Bolić, Vedin Musić i mnogi drugi.

#### Nogometna akademija u Mostaru (januar 2015)
Dana 20. januara 2015. objavljen je projekt nazvan „Projekat obnove sportskog centra u Mostaru za pomirenje u zajednici kroz promociju sporta“, što znači da će SKC Kantarevac u Mostaru biti izgrađen i poslužit će kao nova gradska nogometna akademija pod pokroviteljstvom japanske ambasade i Tsuneyasu Miyamoto-a i podržana lokalno od strane Ivice Osima, bivšeg selektora Nogometne reprezentacije Japana.

#### Vico Zeljković izabran za predsjednika (mart 2021)
Dana 16. marta 2021. Vico Zeljković, predsjednik Fudbalskog saveza Republike Srpske, postao je novi predsjednik Nogometnog saveza BiH.

## Trenutni selektori
*Od 5. augusta 2025.*

## Menadžment
*Od 10. decembra 2025.*

### Spisak predsjednika
Otkako je BiH postala članica FIFA-e 1996. i do aprila 2011, savez je bio vođen od strane tročlanog predsjedništva, koje čine jedan Bošnjak, jedan Hrvat i jedan Srbin. Zbog jedinstvene situacije u BiH i njenih političkih problema, ova je organizacija godinama tolerirala i FIFA i UEFA - sve do 1. aprila 2011, kada su ih suspendovali zbog nepridržavanja noovg statuta. Od 1996. do 2011. prošli predsednici saveza redovno su se rotirali svakih 16 mjeseci.

## Upravljanje
Nogometni savez BiH upravlja sljedećim:

* Ligaška takmičenja
**Premijer liga Bosne i Hercegovine
**Premijer omladinska liga Bosne i Hercegovine U-19
**Premijer omladinska liga Bosne i Hercegovine U-17
**Premijer omladinska liga Bosne i Hercegovine U-15
**Premijer liga Bosne i Hercegovine za žene
**Premijer liga Bosne i Hercegovine za žene kadetkinje
* Kup takmičenja
** Kup Bosne i Hercegovine
** Superkup Bosne i Hercegovine
** Omladinski Kup Bosne i Hercegovine
** Kup Bosne i Hercegovine za žene
* Reprezentacijama
**Nogometna reprezentacija Bosne i Hercegovine
**Nogometna reprezentacija Bosne i Hercegovine B
**Nogometna reprezentacija Bosne i Hercegovine U-21
**Nogometna reprezentacija Bosne i Hercegovine U-19
**Nogometna reprezentacija Bosne i Hercegovine U-17
**Nogometna reprezentacija Bosne i Hercegovine U-15
**Futsalska reprezentacija Bosne i Hercegovine
**Futsalska reprezentacija Bosne i Hercegovine U-19
**Ženska nogometna reprezentacija Bosne i Hercegovine
**Ženska nogometna reprezentacija Bosne i Hercegovine U-19
**Ženska nogometna reprezentacija Bosne i Hercegovine U-17
**Ženska nogometna reprezentacija Bosne i Hercegovine U-15
**Ženska futsalska reprezentacija Bosne i Hercegovine

## Također pogledajte
*Statistika nogometne reprezentacije Bosne i Hercegovine
*Rezultati bosanskohercegovačkih klubova u Kupu pobjednika kupova
*Rezultati bosanskohercegovačkih klubova u UEFA Intertoto kupu
*Rezultati bosanskohercegovačkih klubova u UEFA Ligi prvaka
*Rezultati bosanskohercegovačkih klubova u UEFA kupu

## Reference
## Vanjski linkovi 
**Zvanična stranica nogometnog saveza Bosne i Hercegovine*
**Bosna i Hercegovina na zvaničnoj stranici FIFA-e* 
**Bosna i Hercegovina na zvaničnoj stranici UEFA-e*

Kategorija:Nogomet u Bosni i Hercegovini